STATUTT FOR KLUBBMESTERSKAP I SPRANG
BÆRUM RIDEKLUBB

Statutt revideres av GU-S i Bærum Rideklubb ved behov innen utgangen av oktober. 

Generelt
Vi henviser til KR2, §258. Klubbmesterskapene er åpne for ryttere som er medlem av Bærum Rideklubb på hester med norsk hesteregistrering. Ryttere må ha gjennomført Grønt Kort kurs. 
Klubbmesterskapene omfatter individuelle mesterskap.
Det kreves minst fem anmeldte og fem startende dersom klassen skal telle som mesterskap. Ved færre enn fem startende, avholdes klassen med minimum tre startende som åpen med vanlig klassepremiering. Revidert i henhold til KR I, tillegg 3.8. den 22.10.2022.
Merk at en rytter kan starte internt klubbmesterskap i samme år i alle klubber han/ hun er medlem av, uansett gren. 
En rytter kan imidlertid kun starte ett klubbmesterskap samme år i samme gren innen samme klubb. 
Merk at ekvipasjer som deltar i de respektive klubbmesterklassene, starter først. 

Aldersgrenser
I henhold til KR1, § 122.3: Ponniryttere kan delta i klubbmesterskap f.o.m. det året de fyller 11 år.

Klasser Revidert i henhold til KR I, tillegg 3.8. den 22.10.2022.
I 2022 arrangeres følgende åpne klasser med innlagte klubbmesterskap:
Hest: 0,60 m, bedømming 280
Hest: 1,00 m, bedømming 274.1.5.3 
Hest: 1,10 m, bedømming 274.1.5.3 
I tillegg til ovennevnte klasser vil det bli gitt tilbud om åpne klasser i 0,40 m bed. 279, 0,80 m bed. 280, 0,90 m bed. 280 og 1,20 m bed. 274.1.5.3. Disse vil fremgå av stevneinvitasjonen.

Premiering Revidert i henhold til KR I, tillegg 3.8. den 22.10.2022.
I hvert mesterskap deles det ut gull-, sølv- og bronsemedalje, samt pokal og dekken til vinner.  
I de åpne klassene gis følgende premiering: Clear Round-rosetter/ Ordinær klassepremiering i form av gavekort. Se stevneinvitasjon.

